Mario Lanza

Roedd Mario Lanza ganwyd Alfredo Arnold Cocozza; (31 Ionawr 1921 - 7 Hydref 1959) yn denor o'r Unol Daleithiau o dras Eidalaidd, ac yn actor a seren ffilm Hollywood yn niwedd y 1940au a'r 1950au.

Cefndir
Ganwyd Lanza yn Philadelphia, yn blentyn i Antonio Cocozza, perchennog siop groser a Maria (née Lanza) ei wraig. Roedd ei ddau riant yn fewnfudwyr i'r Unol Daleithiau o'r Eidal. Wedi derbyn rhywfaint o addysg gerddorol tra yn yr ysgol roedd wedi penderfynu ar yrfa fel cannwr opera.

Gyrfa
Ym 1942 derbyniodd Lanza ysgoloriaeth gan y maestro Serge Koussevitzky i hyfforddi yng Ngŵyl Tanglewood. Ar 7 Awst, canodd rôl Fenton yng nghynhyrchiad yr Ŵyl o The Merry Wives of Windsor gan Nicolai - ei berfformiad cyntaf ar y llwyfan operatig.

Torrwyd ei hyfforddiant a'i yrfa operatig yn fyr pan ymunodd yr Unol Daleithiau a'r Ail Ryfel Byd. Cafodd Lanza ei listio i'r Fyddin. Cafodd ei benodi yn rhan o'r Heddlu Milwrol i gychwyn ond cafodd ei drosglwyddo i'r Gwasanaethau Arbennig fel canwr pan ddarganfuwyd bod ganddo gefndir mewn cerddoriaeth. Ac felly fe deithiodd fel diddanwr gyda'r fyddin, gan ganu mewn sioe o'r enw On the Beam.

Ar ôl y rhyfel bu Lanza yn teithio trwy'r Unol Daleithiau a Chanada wrth gael gwersi canu gan Enrico Rosati. Arweiniodd y daith at gyngerdd yn yr Hollywood Bowl Los Angeles ym 1947. Gwelodd Louis B. Mayer, pennaeth Metro-Goldwyn-Mayer, ei berfformiad a gwnaeth ei ganu argraff arno. Rhoddodd Mayer gontract ffilm saith mlynedd i Lanza. Cyn hynny, dim ond dau berfformiad o opera yr oedd wedi canu. Y flwyddyn ganlynol (1948), fodd bynnag, canodd rôl Pinkerton ym Madama Butterfly gan Puccini yn New Orleans.Bessette, Roland L. Mario Lanza: Tenor in Exile, Amadeus (1999), p. 65

Ei ffilm gyntaf ar gyfer MGM oedd That Midnight Kiss (1949) gyda Kathryn Grayson ac Ethel Barrymore. Blwyddyn yn ddiweddarach daeth ei gân "Be My Love", o'r ffilm The Toast of New Orleans, yn boblogaidd iawn a gwerthodd dros filiwn o gopïau o'r recordiad o'r gân. Ym 1951, chwaraeodd rôl y tenor Enrico Caruso, ei eilun, yn y ffilm fywgraffyddol The Great Caruso, a gynhyrchodd arall a werthodd dros filiwn o gopïau "The Loveliest Night of the Year" (cân a ddefnyddiodd alaw Sobre las Olas ). The Great Caruso oedd y ffilm a wnaeth y fwyaf o bres y flwyddyn honno.Vogel, Michelle. Children of Hollywood, McFarland (2005), p. 65.

Cân deitl ei ffilm nesaf, Because You're Mine, oedd ei gân boblogaidd olaf a werthodd filiwn. Aeth y gân ymlaen i dderbyn enwebiad Gwobr Academi am y Gân Wreiddiol Orau. Ar ôl recordio'r trac sain ar gyfer ei ffilm nesaf, The Student Prince, cychwynnodd ar frwydr hirfaith gyda phennaeth y stiwdio Dore Schary yn deillio o wahaniaethau artistig gyda'r cyfarwyddwr Curtis Bernhardt, ac fe'i diswyddwyd gan MGM.

 Teulu 
Ym 1945 priododd ag Elizabeth Jeannette Lyhan. Bu iddynt bedwar o blant.

 Marwolaeth 
Yn ystod y rhan fwyaf o'i yrfa ffilm, roedd yn dioddef o ddibyniaeth ar orfwyta ac alcohol a gafodd effaith ddifrifol ar ei iechyd a'i berthynas â chyfarwyddwyr, cynhyrchwyr ac, weithiau, aelodau eraill o'r cast.Hopper, Hedda. The Whole Truth and Nothing But, Pyramid Books (1963), chapter 18. Gwnaeth dair ffilm arall cyn marw o emboledd ysgyfeiniol yn 38 oed. Ar adeg ei farwolaeth ym 1959 roedd yn dal i fod "y tenor enwocaf yn y byd".Mannering, Derek. Mario Lanza: Singing to the Gods, Univ. Press of Mississippi (2005) pp. xv-xvii.Kimmel, Eleonora. Altered and Unfinished Lives, A.F.A. (2006) p. 191.

 Ffilmiau 
BlwyddynTeitlRôlStiwdioNodiadauRef1944Winged Victoryaelod o'r corwsTwentieth Century-Fox1949That Midnight KissMetro-Goldwyn-Mayer1950Metro-Goldwyn-Mayer1951Metro-Goldwyn-Mayer1952Because You're MineMetro-Goldwyn-Mayer1954The Student PrincePrince Karl Metro-Goldwyn-Mayer1956SerenadeWarner Bros.1957Seven Hills of RomeMetro-Goldwyn-Mayerhefyd yn cael ei alw'n Arrivederci Roma1959For the First TimeMetro-Goldwyn-Mayerffilm olaf

 Detholiad o gryno ddisgiau

 The Great Caruso And Other Caruso Favorites (1989)
 Mario Lanza Sings Songs from The Student Prince and The Desert Song (1989)
 Mario! (Lanza At His Best) (1995)
 Mario Lanza: Opera Arias and Duets, (1999)
 Mario Lanza Live at Hollywood Bowl: Historical Recordings (1947 &amp; 1951) (2000)
 Serenade/A Cavalcade of Show Tunes (2004)

Cyfeiriadau

Categori:Genedigaethau 1921
Categori:Marwolaethau 1959
Categori:Actorion ffilm yr 20fed ganrif o'r Unol Daleithiau
Categori:Cantorion yr 20fed ganrif o'r Unol Daleithiau
Categori:Cantorion Eidaleg o'r Unol Daleithiau
Categori:Cantorion Saesneg o'r Unol Daleithiau
Categori:Cantorion opera o'r Unol Daleithiau
Categori:Pobl a aned yn Philadelphia
Categori:Pobl fu farw yn Rhufain
Categori:Pobl fu farw o emboledd ysgyfeiniol
Categori:Pobl o'r Unol Daleithiau o dras Eidalaidd